24 जून तक तुला सहित 7 राशियों को निवेश में फायदा, लेकिन मिथुन और कुंभ राशि वालों को नुकसान के योग
Budh Rashi Parivartan (Transit in Taurus) Rashifal Of Mercury Transit In Vrish; (Astrological) Predictions For Mesh, Tula, Mithun, Sagittarius, Cancer, Capricorn, Gemini And other zodiac signs, बुध ग्रह 7 जून को वृष राशि में आ गया था और अब इसी महीने की 24 तारीख तक इसी राशि में रहेगा। इस ग्रह की चाल बदलने से अब बुधादित्य योग भी बन रहा है।
बुध ग्रह 7 जून को वृष राशि में आ गया था और अब इसी महीने की 24 तारीख तक इसी राशि में रहेगा। इस ग्रह की चाल बदलने से अब बुधादित्य योग भी बन रहा है। बुध ग्रह की चाल में बदलाव होने से 5 राशियों के लिए अच्छा समय शुरू हो जाएगा। वहीं, मिथुन और कुंभ राशि वाले लोगों को संभलकर रहना होगा। इनके अलावा 5 राशियों के लिए मिला-जुला समय रहेगा।
पुरी के ज्योतिषाचार्य डॉ. गणेश मिश्र बताते हैं कि बुध के राशि परिवर्तन होने से इनकम, निवेश और लेन-देन पर असर पड़ता है। जिससे कुछ लोगों की आर्थिक स्थिति मजबूत होती है तो कुछ लोगों को नुकसान भी होता है।
इस ग्रह के कारण शेयर मार्केट से जुड़े लोग ज्यादा प्रभावित होते हैं। साथ ही शरीर में नसें, तंत्रिका तंत्र, गले और स्किन से जुड़ी बीमारी भी बुध की वजह से होती है। इस ग्रह के कारण तर्क शक्ति पर असर पड़ता है। साथ ही पत्रकारिता, शिक्षा, लेखन और वकालात से जुड़े लोगों के कामकाज में भी बड़े बदलाव होते हैं।
शुभ : मेष, कर्क, सिंह, तुला और धनु राशि
वृष राशि में बुध के आ जाने से मेष, कर्क, सिंह, तुला और धनु राशि वाले लोगों के लिए अच्छा समय रहेगा। इन राशियों के लोगों को जॉब और बिजनेस में आगे बढ़ने के मौके मिलेंगे। रुका हुआ पैसा मिलने के भी योग बन रहे हैं। लेन-देन और निवेश में फायदा हो सकता है। इसके अलावा इन राशियों के लोग बड़े कामकाज की योजनाएं बनाएंगे। इन लोगों की तर्क शक्ति भी बढ़ेगी।
सामान्य : वृष, कन्या, वृश्चिक, मकर और मीन राशि
बुध के राशि परिवर्तन से वृष, कन्या, वृश्चिक, मकर और मीन राशि वाले लोगों के लिए समय सामान्य रहेगा। इन 5 राशि वाले लोगों के सोचे हुए काम पूरे हो सकते हैं। कामकाज को लेकर नए और बड़े लोगों से मुलाकात हो सकती है। रोजमर्रा के कामों में मेहनत भी ज्यादा करनी पड़ेगी। दौड़-भाग बनी रहेगी। साथ ही लेन-देन और निवेश सोच-समझकर करना होगा। सेहत के मामलों में इन राशि वालों को संभलकर रहना होगा।
अशुभ : मिथुन और कुंभ राशि
बुध के वृष राशि में आ जाने से मिथुन और कुंभ राशि वाले लोगों को संभलकर रहना होगा। इन 2 राशियों के लोगों की आर्थिक स्थिति कमजोर हो सकती है। सेविंग खत्म होने और निवेश में नुकसान होने की आशंका है। लेन-देन में भी सावधानी रखनी होगी। किस्मत का साथ नहीं मिल पाएगा। नसों से संबंधी रोग हो सकते हैं। नौकरीपेशा लोगों के कामकाज में बदलाव और स्थान परिवर्तन के योग बन रहे हैं।